cyanic-selkie/wikianc huggingface dataset:
চার্লস পাসাইলাইগু
আন্তর্জাতিক ক্রিকেট
এ দুটো খেলায় তার অংশগ্রহণের পর অনেক ক্রিকেটবোদ্ধাই ১৯৩০-৩১ মৌসুমে অস্ট্রেলিয়ায় ওয়েস্ট ইন্ডিজের প্রথমবারের মতো বিদেশ সফরে তাকে অন্তর্ভুক্ত না করাকে দূর্ভাগ্যজনক ঘটনা হিসেবে আখ্যায়িত করেন। এরপর আর তাকে কোন টেস্টের জন্যে নির্বাচিত করা হয়নি।
অবসর
আন্তর্জাতিক ক্রিকেট অঙ্গন থেকে উপেক্ষিত হবার পর পরবর্তী আট বছরে মাত্র দশটি খেলায় জ্যামাইকা কিংবা ত্রিনিদাদের সদস্য হিসেবে অংশ নিয়েছিলেন।
নিজস্ব তৃতীয় প্রথম-শ্রেণীর খেলায় ব্যক্তিগত সর্বোচ্চ অপরাজিত ২৬১ রান তুলেন। ১৯৩১-৩২ মৌসুমে সর্বদলীয় জ্যামাইকার সদস্যরূপে সম্মানীয় লিওনেল টেনিসনের দলে বিপক্ষে খেলেন। জ্যামাইকার মেলবোর্ন পার্কে দলটি তাদের একমাত্র ইনিংসে ৭০২/৫ তুলে ইনিংস ঘোষণা করে। এ পর্যায়ে তার ঘনিষ্ঠ বন্ধু জর্জ হ্যাডলি’র সাথে ৪৮৭ রানের অপরাজিত জুটি গড়েছিলেন। অদ্যাবধি প্রথম-শ্রেণীর ক্রিকেটে এ সংগ্রহটি ষষ্ঠ উইকেট জুটিতে বিশ্বরেকর্ড হিসেবে টিকে রয়েছে। নিজস্ব শেষ খেলায় প্রথম-শ্রেণীর ক্রিকেটে একমাত্র উইকেট পেয়েছিলেন। ১৯৩৯ সালে ত্রিনিদাদে জ্যামাইকার সদস্যরূপে সম্মিলিত একাদশের বিপক্ষে এইচ.পি. বেলি তার শিকারে পরিণত হয়েছিলেন।
৭ জানুয়ারি, ১৯৭২ তারিখে ৭০ বছর বয়সে মন্টেগু বে এলাকায় ক্ল্যারেন্স পাসাইলাইগু’র দেহাবসান ঘটে।
নোকো রীচ
নোকো রীচ (খ্‌মের: បទនគររាជ; রাজকীয় রাজ্য বা ঐশ্বর্যশালী রাজ্য) কম্বোডিয়া রাজতন্ত্রের জাতীয় সঙ্গীত। এটি একটি কম্বোডিয়ার লোকসুর ভিত্তিক গান। এই গানের কথা লিখেছেন "চুওন নাথ" এবং এতে সুর দিয়েছেন "এফ. পেরুশুত" / "জে. জেকেল" এবং নরোডোম সুরামারিত। সঙ্গীতটি মূলত ১৯৪১ সালে প্রথম গৃহীত এবং ফ্রান্স থেকে স্বাধীনতার সময় ১৯৪৭ সালে পূর্ণঃনিশ্চিত করা হয়। ১৯৭০ সালে রাজতন্ত্রের সময় একে বাতিল করে, অন্য একটি জাতীয় সঙ্গীত (খ্‌মের জাতি) দ্বারা প্রতিস্থাপন করা হয়। ১৯৭৫ সালে কমিউনিস্ট বিজয়ের পর, প্রাক্তন রাজপক্ষীয় চিহ্ন "নোকো রীচ" সহ, অল্প কিছুদিনের জন্য পুনর্বহাল করা হয়েছিল। পরে "খেমের রুজ" জাতীয় সঙ্গীতটি "ড্যাপ প্রাম্পি মেসা চোককেই" জাতীয় সঙ্গীতটি ("এপ্রিলের সপ্তদশ মহিমান্বিত") দ্বারা এটি প্রতিস্থাপন করা হয়েছিল। রাজতন্ত্রবাদী পার্টি ফাঞ্চিনপেচ পরাজিত করার পর, ১৯৯৩ সালে নির্বাচনে প্রাক্তন কমিউনিস্ট (কম্বোডিয়ার পিপলস পার্টি) সরকার রাজতন্ত্রবাদী জাতীয় সঙ্গীতটি পুনরুদ্ধার করে।
জামিয়া এজাজিয়া দারুল উলুম যশোর
জামিয়া এজাজিয়া দারুল উলুম যশোর (যশোর রেলস্টেশন মাদ্রাসা নামেও পরিচিত) যশোর জংশন রেলওয়ে স্টেশনের পার্শ্বে অবস্থিত একটি কওমি মাদ্রাসা। ১৯৫৯ সালে যশোরের দানবীর চৌধুরী আলতাফ হোসেনের নিজস্ব জায়গায় স্থানীয় লোকদের সহযোগিতায় এ মাদ্রাসাটি প্রতিষ্ঠা লাভ করে। বাংলাদেশের স্বাধীনতা যুদ্ধে মাদ্রাসাটির গুরুত্বপূর্ণ ভূমিকা ছিল। মাদ্রাসার প্রাঙ্গণে একটি গণকবর রয়েছে। প্রতিষ্ঠাকালীন যশোরের প্রসিদ্ধ আলেম আবুল হাসান যশোরী অত্র মাদ্রাসার মুহতামিম হিসেবে যোগদান করেন। তার মৃত্যুর পর ১৯৯৩ সাল থেকে অদ্যাবধি মুহতামিম হিসেবে কর্মরত আছেন আনওয়ারুল করীম যশোরী। ২০২১ সালে মাদ্রাসার ছাত্রসংখ্যা ৫৬০।
মুক্তিযুদ্ধে ভূমিকা
২৫ মার্চের গণহত্যার পর যশোর ক্যান্টনমেন্ট অঞ্চলে সাধারণ বাঙালি ও ইপিআর সদস্যরা পাকিস্তানি হানাদার বাহিনীর বিরুদ্ধে প্রবল প্রতিরোধ গড়ে তুলে। কিন্তু স্থানীয় বিহারি ও রাজাকারদের সহযোগিতায় ৩ এপ্রিল সে প্রতিরোধ ভেঙে যায়। এরপর পাকিস্তানি হানাদার বাহিনীর আক্রমণের মুখে সাধারণ মানুষ এই মাদ্রাসায় আশ্রয় নেয়। মহেশপুরের তৎকালীন আওয়ামী লীগের সাংসদ মঈনউদ্দিন মিয়াজীর অন্তঃসত্ত্বা স্ত্রী, ছেলে-মেয়েকে তিনি নিজে মাদ্রাসায় নিয়ে আসেন। এ সংবাদ পেয়ে ৪ এপ্রিল পাকিস্তানি হানাদার বাহিনী মাদ্রাসায় আক্রমণ করে। উপস্থিত মাদ্রাসার ছাত্র-শিক্ষক ও সাধারণ মানুষকে লাইনে দাঁড় করিয়ে গুলি করে। আবুল হাসান যশোরীকে লক্ষ্য করে গুলি ছোঁড়া হলেও তা লক্ষ্যভ্রষ্ট হওয়ায় তিনি বেঁচে যান। তিনি টয়লেটে আশ্রয় নিলেও সেখানে গুলি ছোড়া হয়। দোতলায় তার থাকার রুমটি শেল মেরে গুঁড়িয়ে দেওয়া হয়।
সেদিন মাওলানা যশোরীসহ ২৩ জনকে গুলি করা হয়। তাদের মধ্যে ২১ জনই শহীদ হন। তার মধ্যে মাদ্রাসার শিক্ষক মাওলানা হাবিবুর রহমানসহ পাঁচ শিক্ষার্থীও ছিলেন। সাধারণ মানুষের মধ্যে মাস্টার আব্দুর রউফ এবং কাজী আব্দুল গনী উল্লেখযোগ্য। শহীদদের মাদ্রাসা প্রাঙ্গণে সমাহিত করা হয়।
সান্দিলা কানওয়াল
সান্দিলা কানওয়াল ২০০৮ সালের ৬ ই জুলাই আটলান্টা মেট্রোপলিটন এলাকার জর্জিয়ার ক্লেটন কাউন্টিতে তার বাবার হাতে কথিত "সম্মান রক্ষার্থে হত্যার" শিকার হন।
পটভূমি
২৫ বছর বয়সী কানওয়াল একটি ওয়াল-মার্টে কাজ করতেন। তার বাবা ৫৪ বছর বয়সী চৌধুরী রশিদ পাকিস্তানের একটি গ্রামে জন্মগ্রহণ করেন। পরে তিনি মার্কিন যুক্তরাষ্ট্রের স্থায়ীভাবে বসবাস করতে থাকেন। তিনি জর্জিয়ার ইস্ট পয়েন্টে একটি পিজ্জা রেস্টুরেন্ট চালাতেন। সেই সময় রশিদ এমন এক মহিলার সাথে বিয়ে করেছিলেন যিনি কানওয়ালের মা ছিলেন না। রশিদের প্রধান ভাষা ছিল পাঞ্জাবি ও উর্দু। কানওয়াল এবং তার বাবা জোন্সবোরোর কাছে ক্লেটন কাউন্টির একটি বাড়িতে তাদের নিজ নিজ স্ত্রী এবং পরিবারের সদস্যদের সাথে থাকতেন।
কানওয়াল ২০০২ সালের ১৪ ই মার্চ পাকিস্তানের পাঞ্জাবের গুজরাটে কানওয়াল তার স্বামীকে বিয়ে করেছিলেন। ২০০৫ সালের নভেম্বরে, কানওয়াল এবং তার ভাই ক্লেটন কাউন্টি বাড়ি কিনেছিলেন। ২০০৮ সালের এপ্রিল মাসে, কানওয়াল এবং তার স্বামী পাকিস্তানে একটি বিয়ের অনুষ্ঠান করেন, কিন্তু দুজনেই তার বিয়ের পর মার্কিন যুক্তরাষ্ট্রের বিভিন্ন শহরে চলে যান, স্বামীর সঙ্গে শিকাগো চলে যান। তিনি তার বাবার সাথে থাকতেন এবং মার্কিন যুক্তরাষ্ট্রে আসার পর তার স্বামীকে দেখতে পাননি ১৫ ই এপ্রিল, তারা আলাদা হয়ে যায়, এবং তিনি ১ জুলাই বিবাহবিচ্ছেদের জন্য আবেদন করেন। বিবাহবিচ্ছেদ ছাড়াও, তিনি একটি নতুন রোমান্টিক সম্পর্ক করতে চেয়েছিলেন, যা তার বাবা অপছন্দ করতেন।
একটি পুলিশ রিপোর্টে বলা হয়েছে যে প্রায় মে থেকে কানওয়ালের মৃত্যুর আগ পর্যন্ত বাবা এবং মেয়ে একে অপরের সাথে যোগাযোগ করেনি। তার মৃত্যুর সন্ধ্যায়, যখন বাবা তার মেয়েকে ওয়াল-মার্টে লেট শিফট থেকে বাড়ি ফিরিয়ে দিচ্ছিলেন, তখন দুজনের মধ্যে তর্ক হয়েছিল।
অপরাধ এবং শাস্তি
২০০৮ সালের ৬ জুলাই রবিবার ভোরে কানওয়ালের বাবা তাকে বাঞ্জি কর্ড দিয়ে শ্বাসরোধ করে হত্যা করেন। তার দেহটি বাড়ির দোতলায় একটি শয়নকক্ষে রেখে দেওয়া হয়েছিল। রশিদ বাঞ্জি কর্ড পুড়িয়ে ফেলে এবং ছাই টয়লেটে ফেলে দেয়, কর্তৃপক্ষকে হত্যার অস্ত্র ছাড়াই ছেড়ে দেয়।
রশিদ ২০১১ সালের মে মাসে জঘন্য অপরাধ এবং হত্যাকাণ্ড এবং মারাত্মক হামলার জন্য দোষী সাব্যস্ত হয়েছিল। এই সিদ্ধান্ত নিতে বিচারকদের চার ঘণ্টা সময় লেগেছিল। তিনি প্যারোলের সক্ষমতা সহ যাবজ্জীবন কারাদণ্ড পান। রশিদ তার দোষী সাব্যস্ত হওয়ার ভিত্তিতে আবেদন করেছিলেন যে জুরিদের পক্ষে একটি থানায় অনুষ্ঠিত তার সাক্ষাত্কারের ফুটেজ পর্যালোচনা করা ভুল ছিল। ২০১৩ সালে জর্জিয়া সুপ্রিম কোর্ট রশিদের দোষী সাব্যস্ত হওয়া বহাল রাখে।
শাবানা
আফরোজা সুলতানা রত্না (মঞ্চ নাম শাবানা হিসাবেই অধিক জনপ্রিয়; জন্ম ১৫ জুন ১৯৫২) হচ্ছেন একজন বাংলাদেশী জীবন্ত কিংবদন্তি চলচ্চিত্র অভিনেত্রী। ১৯৬২ সালে শিশুশিল্পী হিসেবে নতুন সুর চলচ্চিত্রে তার চলচ্চিত্রে আবির্ভাব ঘটে। পরে ১৯৬৭ সালে চকোরী চলচ্চিত্রে চিত্রনায়ক নাদিমের বিপরীতে প্রধান নারী চরিত্রে অভিনয় করেন। শাবানার প্রকৃত নাম রত্না। চিত্র পরিচালক এহতেশাম চকোরী চলচ্চিত্রে তার শাবানা নাম প্রদান করেন। তার পূর্ণ নাম আফরোজা সুলতানা। পৈতৃক বাড়ি চট্টগ্রাম জেলার রাউজান উপজেলার ডাবুয়া গ্রামে। তিনি তার ৩৬ বছর কর্মজীবনে ২৯৯টি চলচ্চিত্রে অভিনয় করেন। ষাট থেকে নব্বই দশকে জনপ্রিয়তার তুঙ্গে ছিলেন এই অভিনেত্রী। ২০০০ সালে রূপালী জগৎ থেকে নিজেকে আড়াল করে ফেলেন এ নায়িকা। দীর্ঘ কর্মজীবনে তিনি অভিনয়ের জন্য ৯ বার ও প্রযোজক হিসেবে ১ বার জাতীয় চলচ্চিত্র পুরস্কার লাভ করেন এবং ২০১৭ সালে আজীবন সম্মাননায় ভূষিত হন।
চলচ্চিত্র জীবন
শাবানার চলচ্চিত্র কর্মজীবনের সূচনা হয় শিশু শিল্পী হিসেবে নতুন সুর চলচ্চিত্র দিয়ে। তিনি ২৯৯টি চলচ্চিত্রে অভিনয় করেন, যার মধ্যে ১৩০টি চলচ্চিত্রে তার বিপরীতে ছিলেন আলমগীর।
১৯৬২ -১৯৬৯: অভিনয়ের প্রারম্ভ
চলচ্চিত্রকার এহতেশামের হাত ধরে চলচ্চিত্রে অভিষেক হয় তার। এহতেশাম পরিচালিত নতুন সুর চলচ্চিত্রে তিনি শিশুশিল্পী হিসেবে অভিনয় করেন। এই চলচ্চিত্রে এহতেশামের সহকারী ছিলেন আজিজুর রহমান। তিনি তাকে স্ক্রিপ্ট মুখস্থ, সংলাপ প্রদান, ও ক্যামেরার সামনে দাড়ানোর তালিম দেন। শিশুশিল্পী হিসেবে তিনি ইবনে মিজান পরিচালিত আবার বনবাসে রূপবান (১৯৬৬) এবং পার্শ্বচরিত্রে মুস্তাফিজ পরিচালিত ডাক বাবু (১৯৬৬) চলচ্চিত্রে অভিনয় করেন। পরের বছর ১৯৬৭ সালে এহতেশাম পরিচালিত উর্দু চলচ্চিত্র চকোরী-তে কেন্দ্রীয় নারী চরিত্রে অভিনয় করে ব্যাপক জনপ্রিয়তা পান। এই চলচ্চিত্রে পরিচালক এহতেশামই তার 'রত্না' নাম বদলে শাবানা রাখেন।
১৯৭০-১৯৭৯: জনপ্রিয়তা ও প্রযোজনা
১৯৭০ এর দশকের শুরুতে শাবানা কাজী জহির পরিচালিত মধু মিলন (১৯৭০) ও অবুঝ মন (১৯৭২) এই ২টি চলচ্চিত্রের মাধ্যমে তিনি রাজ্জাকের সাথে জুটি গড়ে তোলেন। ১৯৭০ সালে তিনি শোর লখনভী পরিচালিত উর্দু চলচ্চিত্র চান্দ সুরজ এবং মোস্তাফিজ পরিচালিত একই অঙ্গে এত রূপ ও কাজী মেসবাহউদ্দীন পরিচালিত ছদ্মবেশী ছবিতে অভিনয় করেন। ১৯৭২ সালে তার অভিনীত অন্যান্য চলচ্চিত্রগুলো হল এস এম শফির ছন্দ হারিয়ে গেল, নাজমুল হুদার চৌধুরী বাড়ি এবং আজিজুর রহমানের সমাধান ও স্বীকৃতি। এই বছর তিনি মাসুদ পারভেজের প্রযোজনায় চাষী নজরুল ইসলাম পরিচালিত বাংলাদেশের মুক্তিযুদ্ধভিত্তিক ওরা ১১ জন (১৯৭২) চলচ্চিত্রে অভিনয় করেন।
১৯৮০-১৯৯১: সাফল্য ও পুরস্কারপ্রাপ্তি
right|thumb|শাবান অভিনীত দুই পয়সার আলতা চলচ্চিত্রের পোষ্টার আশির দশকে শাবানা বেশ কিছু ব্যবসাসফল ও অসাধারণ চলচ্চিত্র দর্শকদের উপহার দেন। ১৯৮০ সালে আবদুল্লাহ আল মামুন পরিচালিত সখী তুমি কার এবং আজিজুর রহমান পরিচালিত শেষ উত্তর ও ছুটির ঘণ্টা চলচ্চিত্রগুলো তাকে সুখ্যাতি এনে দেয়। রোম্যান্টিক-নাট্যধর্মী সখী তুমি কার চলচ্চিত্রে রাজ্জাক ও ফারুকের বিপরীতে অভিনয়ের মাধ্যমে তিনি প্রথমবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার পান।
শাবানা ১৯৮২ থেকে ১৯৮৪ সাল পর্যন্ত টানা তিনবার যথাক্রমে দুই পয়সার আলতা (১৯৮২), নাজমা (১৯৮৩) ও ভাত দে (১৯৮৪) চলচ্চিত্রের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন। আমজাদ হোসেন পরিচালিত দুই পয়সার আলতা চলচ্চিত্রে চাচার সংসারে পালিত পিতামাতাহীন এক মেয়ে কুসুম চরিত্রে অভিনয় করেন। সুভাষ দত্ত পরিচালিত নাজমা চলচ্চিত্রে স্বামীর সংসার থেকে নিগৃহীত নাজমা রহমান চরিত্রে অভিনয় করেন। আমজাদ হোসেন পরিচালিত ভাত দে চলচ্চিত্রে দরিদ্র বাউলের কন্যা জরি চরিত্রে অভিনয় করেন। এসময়ে তার অভিনীত অন্যান্য চলচ্চিত্রসমূহ হল কামাল আহমেদ পরিচালিত রজনীগন্ধা (১৯৮২), লালু ভুলু (১৯৮৩), ও মা ও ছেলে (১৯৮৫), মতিন রহমান পরিচালিত লাল কাজল (১৯৮২), মমতাজ আলী পরিচালিত নালিশ (১৯৮২), মালেক আফসারী পরিচালিত ঘরের বউ (১৯৮৩), আমজাদ হোসেন পরিচালিত সখিনার যুদ্ধ (১৯৮৪), ও শেখ নজরুল ইসলাম পরিচালিত নতুন পৃথিবী। এছাড়া তিনি হিম্মতওয়ালী (১৯৮৪), বাসেরা (১৯৮৪), ও হালচাল উর্দু চলচ্চিত্রে অভিনয় করেন।
১৯৮৬ সালে শাবানা নায়করাজ রাজ্জাক পরিচালিত চাঁপা ডাঙ্গার বউ, এ জে মিন্টু পরিচালিত অশান্তি বাংলা চলচ্চিত্র এবং প্রমোদ চক্রবর্তী পরিচালিত শত্রু  শিরোনামের একটি হিন্দি চলচ্চিত্রে রাজেশ খান্নার বিপরীতে অভিনয় করেন। পরের বছর সুভাষ দত্ত পরিচালিত স্বামী স্ত্রী, দিলীপ বিশ্বাস পরিচালিত অপেক্ষা, বুলবুল আহমেদ পরিচালিত রাজলক্ষী শ্রীকান্ত, এ জে মিন্টু পরিচালিত লালু মাস্তান, জহিরুল হক পরিচালিত সারেন্ডার চলচ্চিত্রে অভিনয় করেন। অপেক্ষা চলচ্চিত্রে অভিনয়ের জন্য তিনি পঞ্চমবারের মত শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।
১৯৮৯ সালে তিনি মতিন রহমান পরিচালিত রাঙা ভাবী, কামাল আহমেদ পরিচালিত ব্যাথার দান, ও এ জে মিন্টু পরিচালিত সত্য মিথ্যা চলচ্চিত্রে অভিনয় করেন। রাঙা ভাবী ছবিটি তার নিজের প্রযোজনা সংস্থা থেকে নির্মিত। এতে তার সহশিল্পী ছিলেন আলমগীর ও শিশু শিল্পী তাপ্পু। শাবানা স্বামী পরিত্যক্ত নারী রোকেয়া চরিত্রে অসাধারণ অভিনয় করেন। ১৯৯০ সালে তিনি আজহারুল ইসলাম খান পরিচালিত মরণের পরে, কামাল আহমেদ পরিচালিত গরীবের বউ ও স্বপন সাহা পরিচালিত ভাই ভাই চলচ্চিত্রে অভিনয় করেন। বিয়োগাত্মক মরণের পরে চলচ্চিত্রে শাবানা ছয় সন্তানের জননী সাথী চরিত্রে অভিনয় করেন। প্রথমদিকে হাসিখুশি শাবানা হঠাৎ পাল্টে যাওয়া চরিত্রে অনবদ্য অভিনয় করেন। ১৯৯১ সালে তিনি শিবলি সাদিক পরিচালিত অচেনা, শহীদুল ইসলাম খোকন পরিচালিত টপ রংবাজ, এ জে মিন্টু পরিচালিত পিতা মাতা সন্তান, কাজী মোরশেদ পরিচালিত সান্ত্বনা, শেখ নজরুল ইসলাম পরিচালিত স্ত্রীর পাওনা এবং নজরুল ইসলাম পরিচালিত উর্দু চলচ্চিত্র আন্ধি-এ অভিনয় করেন। শাবানা ১৯৮৯ থেকে ১৯৯১ সাল পর্যন্ত পুনরায় টানা তিনবার যথাক্রমে রাঙা ভাবী (১৯৮৯), মরণের পরে (১৯৯০) ও অচেনা (১৯৯১) চলচ্চিত্রের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কার অর্জন করেন এবং ১৯৯০ সালের গরীবের বউ'' চলচ্চিত্র প্রযোজনার শ্রেষ্ঠ চলচ্চিত্র প্রযোজক পুরস্কার লাভ করেন।
১৯৯২-১৯৯৭: অভিনয়ের ইতি
১৯৯০ এর দশকের প্রথম দিকে প্রধান চরিত্রে অভিনয় করলেও শেষের দিকে পার্শ্বচরিত্রে অভিনয় শুরু করেন। প্রধান চরিত্রে মতিন রহমান পরিচালিত অন্ধ বিশ্বাস (১৯৯২), মালেক আফসারী পরিচালিত ক্ষমা মোহাম্মদ মনোয়ার হোসেন পরিচালিত লহ্মীর সংসার (১৯৯২), কামাল আহমেদ পরিচালিত অবুঝ সন্তান (১৯৯৩), শহীদুল ইসলাম খোকন পরিচালিত ঘাতক (১৯৯৪) ও মাসুদ পারভেজ পরিচালিত ঘরের শত্রু চলচ্চিত্রে অভিনয় করেন। তার পার্শ্বচরিত্রে অভিনীত চলচ্চিত্রের মধ্যে স্নেহ (১৯৯৪), কন্যাদান (১৯৯৫), সত্যের মৃত্যু নাই (১৯৯৬), স্বামী কেন আসামী (১৯৯৭) উল্লেখযোগ্য। ১৯৯৭ সালে তিনি হঠাৎ করেই অভিনয়ের ইতি টানেন। তার অভিনীত সর্বশেষ চলচ্চিত্র আজিজুর রহমান পরিচালিত ঘরে ঘরে যুদ্ধ ১৯৯৭ সালে মুক্তি পায়। এরপর তিনি মার্কিন যুক্তরাষ্ট্রের নিউ জার্সিতে তার পরিবারের কাছে চলে যান এবং স্থায়ীভাবে বসবাস শুরু করেন।
ব্যক্তিগত জীবন
শাবানা ১৯৭৩ সালে ওয়াহিদ সাদিকের সাথে বিবাহবন্ধনে আবদ্ধ হন। সাবেক শিক্ষামন্ত্রী এ এইচ কে সাদিক তার ভাশুর। সাদিক একজন সরকারী কর্মকর্তা ছিলেন। শাবানার প্রযোজনা প্রতিষ্ঠান এস এস প্রডাকশন্সের দেখাশোনা করতেন সাদিক। ১৯৯৭ সালে শাবানা হঠাৎ চলচ্চিত্র-অঙ্গন থেকে বিদায় নেওয়ার ঘোষণা দেন এবং ২০০০ সালে সপরিবারে যুক্তরাষ্ট্রে চলে যান। শাবানা-সাদিক দম্পতির দুই মেয়ে - সুমি ও ঊর্মি এবং এক ছেলে - নাহিন।
পুরস্কার ও সম্মাননা
right|thumb|শাবান অভিনীত ওরা ১১ জন চলচ্চিত্রের বাণিজ্যিক পোস্টার শাবানা মোট ১০ বার জাতীয় চলচ্চিত্র পুরস্কার পান। তার অন্যান্য পুরস্কারের মধ্যে আছে ১৯৯১ সালে প্রযোজক সমিতি পুরস্কার, ১৯৮২ ও ১৯৮৭ সালে বাচসাস পুরস্কার, ১৯৮৪ সালে আর্ট ফোরাম পুরস্কার, ১৯৮৮ সালে আর্ট ফোরাম পুরস্কার, ১৯৮৮ সালে নাট্যসভা পুরস্কার, ১৯৮৭ সালে কামরুল হাসান পুরস্কার, ১৯৮২ সালে নাট্য নিকেতন পুরস্কার, ১৯৮৫ সালে ললিতকলা একাডেমী পুরস্কার, ১৯৮৪ সালে সায়েন্স ক্লাব পুরস্কার, ১৯৮৯ সালে কথক একাডেমী পুরস্কার এবং ঐ বছরই জাতীয় যুব সংগঠন পুরস্কার। এছাড়াও শাবানা মস্কো চলচ্চিত্র উৎসব, রোমানিয়া চলচ্চিত্র উৎসব, কান চলচ্চিত্র উৎসবসহ আরো বিভিন্ন চলচ্চিত্র উৎসবে যোগ দিয়েছিলেন।
জাতীয় চলচ্চিত্র পুরস্কার
হেনিয়ো
thumb|হেনিয়ো হেনিয়ো (হান্‌গেউল্: 해녀; বুৎপত্তিগত অর্থ সমুদ্র নারী) কোরিয়ার জেজু দ্বীপে স্বাধীনভাবে কর্মরত নারী ডাইভার। হেনিয়ো নারীরা একইসাথে জেজু দ্বীপে প্রচলিত অর্ধ-মাতৃতান্ত্রিক পরিবারের প্রতিনিধিত্ব করে।
thumb|left|200px|Korea-Ulsan-Haenyeo-01
ইতিহাস
জেজুতে ডাইভিংয়ের ঐতিহ্য প্রায় খ্রিস্টপূর্ব ৪৩৪ থেকে প্রাপ্ত। মূলত ডাইভিং শুধুমাত্র পুরুষদের পেশা থাকলেও; হাতেগোণা কিছু নারী তখন তাদের স্বামীদের সাথে এই পেশায় জড়িত হয়।  ঐতিহাসিকভাবে ১৭শ শতকের আগে কোনো নারী ডাইভারের অস্তিত্ব পাওয়া যায় না। ১৭শ শতকের একটি জেজু দ্বীপের ভূগোল নিয়ে রচিত রচনায় প্রথম নারী ডাইভারের কথা বর্ণনা করা হয়। এতে জামনিয়ো উল্লেখ আছে যার শাব্দিক অর্থ "ডাইভিং করে এমন নারী"।
জগন্নাথ সিং
জগন্নাথ সিং (২৭ সেপ্টেম্বর ১৭৪৪ - ৫ এপ্রিল ১৭৯০) একজন ভারতীয় বিপ্লবী এবং চুয়ার বিদ্রোহের একজন মহান নেতা ছিলেন। তিনি ১৭৬৬ সালে বেঙ্গল প্রেসিডেন্সিতে ব্রিটিশ ইস্ট ইন্ডিয়া কোম্পানির বিরুদ্ধে প্রথম বিদ্রোহ করেন। অনেক ঐতিহাসিক তাকে জগন্নাথ পাতার বলে উল্লেখ করেছেন।
হেনিয়ো
ইতিহাস
১৮শ শতকে সাধারণভাবেই নারী ডাইভাররা হেনিয়ো নামে পরিচিতি লাভ করে এবং এই সময়ে নারী ডাইভারের সংখ্যা পুরুষ ডাইভার সংখ্যা ছাড়িয়ে যায়। এই সংখ্যা প্রাবল্যতার পেছনে একাধিক ব্যাখ্যা প্রচলিত রয়েছে। উদাহরণস্বরূপ এক ব্যাখায় দাবী করা হয়, ১৭শ শতকে বহুলসংখ্যক পুরুষ, সাগরে যুদ্ধ অথবা গভীর সমুদ্রে মাছ ধরতে গিয়ে দুর্ঘটনায় পড়ে।  অপর একটি ব্যাখ্যায় বলা হয়, নারী দেহের সাবকিউট্যানস ফ্যাটের হার পুরুষ দেহের তুলনায় বেশি। তাই সমুদ্রের ঠাণ্ডা পানিতে নারীরা পুরুষদের তুলনায় বেশি মানিয়ে নিতে পারে।  ১৮শ শতকের কিছু সরকারি কাগজে লক্ষণীয় যে, এই সময়ে সাধারণ মানুষের উপর অপ্রত্যাশিতভাবে খাদ্য হিসেবে গ্রহণযোগ্য শুকনো সামুদ্রিক অ্যাবালোনের জন্য কর আরোপ করা হয়। ফলে অনেক সন্তাসম্ভবা নারীকেও ঠান্ডা পানিতে অর্থোপার্জনের জন্য ডাইভ দিতে হতো।
জগন্নাথ সিং
বিদ্রোহ
১৭৬৫ সালে যখন ইস্ট ইন্ডিয়া কোম্পানি প্রথম বাংলার জঙ্গলমহল জেলায় রাজস্ব সংগ্রহ শুরু করে, তখন চুয়াররা (ভূমিজ) প্রত্যাখ্যান করে এবং তাদের বিরুদ্ধে বিদ্রোহ করে। ১৭৬৬ সালে, জগন্নাথ সিংয়ের নেতৃত্বে জঙ্গলমহলের ধলভূম, মানভূম, মেদিনীপুর এবং বাঁকুড়া জেলায় এই আদিবাসী বিদ্রোহ শুরু হয়।
হেনিয়ো
ইতিহাস
যে কারণেই হোক না কেন, দ্রুতই সমুদ্রে ডাইভিং নারী প্রধান পেশা হয়ে পড়ে এবং অনেক হেনিয়ো তাদের পরিবারের পুরুষদের হটিয়ে নিজেরাই প্রধান কর্মী হিসেবে কাজ শুরু করে।   বিশেষ করে ১৯১০ সালে কোরিয়া জাপানের অধিকারে চলে যাবার পর হেনিয়ো পেশা তুমুল জনপ্রিয়তা পায়। এর আগ অব্দি চোসন আমলে হেনিয়োরা সমুদ্র থেকে যা তুলে আনতো তার বেশিরভাগ অংশ সরকারকে দিতে হতো। জাপানীরা এই নিয়ম রদ করে এবং হেনিয়োরা সমুদ্র থেকে তুলে আনা শিকার বাজারে বিক্রি করে অর্থোপার্জন করতে শুরু করে। এছাড়াও জাপান ও কোরিয়ার ব্যবসায়ীরা হেনিয়োদের বিভিন্ন চুক্তি ভাড়া করতো। ফলে তাদের আর্থিক অবস্থার উন্নতি ঘটতে থাকে। ইয়নপিয়ং-রি, ইনছনের কাছাকাছি একটি দ্বীপের অনেক হেনিয়ো কাজ করতো। গড়পড়তা একজন হেনিয়োর বেতনেই গোটা পরিবারের ৪০ থেকে ৪৮ শতাংশ ব্যয়ভার চালানো যেতো। ১৯৬০ সালের রিপোর্ট অনুযায়ী, জেজু দ্বীপের মোট মৎস সংক্রান্ত আর্থিক লেনদেনের অন্তত ৬০ শতাংশ হেনিয়োদের ফসল এবং ৪০ শতাংশ হেনিয়োর স্বামী বেকার ছিল।
জগন্নাথ সিং
বিদ্রোহ
জঙ্গলমহলের ভূমিজদের বলা হত চুয়ার (অর্থাৎ শূকর)। তাদের মধ্যে কেউ কেউ জমিদার হয়েছিলেন এবং নিজেদেরকে রাজা বা সর্দার বলে ডাকতেন। ব্রিটিশ শাসনামলে তাদের বিদ্রোহকে চুয়ার বিদ্রোহ বলা হয়।জগন্নাথ সিং ধলভূমের ঘাটশিলার দামপাড়ার জমিদার ছিলেন। তিনি তার ৫,০০০ অনুসারীদের নিয়ে ব্রিটিশ কোম্পানি কর্তৃক বর্ধিত রাজস্ব সংগ্রহের বিরুদ্ধে বিদ্রোহ শুরু করেন। জগন্নাথ তার পুত্র বৈদ্যনাথ সিং সহ জঙ্গল মহলের অন্যান্য ভূমিজ জমিদারদের সাহায্যে বিদ্রোহের নেতৃত্ব দিয়েছিলেন, যেমন সুবল সিং, শ্যাম গঞ্জাম সিং, লক্ষ্মণ সিং এবং অন্যান্য। পরে তার নাতি রঘুনাথ সিং বিদ্রোহের নেতৃত্ব দেন এবং ব্রিটিশদের বিরুদ্ধে যুদ্ধ করেন।
ধলভূমের রাজা জগন্নাথ ধল ১৭৬৭ সালে ধল বিদ্রোহের সময়ও তিনি প্রধান ভূমিকা পালন করেছিলেন।
জেং জি
জেং জি (জন্ম ২০ আগস্ট ১৯৮০) একজন চাইনিজ পেশাদার ফুটবলার, যিনি বর্তমানে চাইনিজ সুপার লিগে 'জুয়ানজো এভারগ্রান্ডে'র হয়ে খেলেন। তিনি বর্তমানে চীনের জাতীয় ফুটবল দলের অধিনায়কের দায়িত্ব পালন করছেন।
জেং জি একজন ডিফেন্ডার হিসেবে ক্যারিয়ার শুরু করেছিল। পরে সেন্টার মিডফিল্ডার হিসেবে 'সেনজেন জিয়ানলিবাও' দলে যোগ দেন এবং ২০০৪ সালের লিগ শিরোপা জেতেন। জেং জি চীনের ফুটবল ইতিহাসে সবচেয়ে বেশিদিন ধরে অধিনায়কের দায়িত্ব পালন করছেন।
ক্লাব জীবন
জেং জি ১৯৯০ সালে 'লিয়াওনিগ একাডেমী'তে যোগ দেয়ার মাধ্যমে নিজের ফুটবল ক্যারিয়ার শুরু করেন। পরবর্তিতে ১৯৯৮ সালে 'লিয়াওনিগ' যুবদলের হয়ে ডিফেন্ডারের দায়িত্ব পালন করেন। আইনি ঝামেলায় পড়ার ফলে চীনের আদালত লিয়াওনিগ ক্লাবের সকল সম্পত্তি ফ্রিজ করে দেয়। এরফলে জেং জি একটি বছর পেশাদার ফুটবলের বাইরে ছিলেন, পরে লিগের অন্যতম সেরা ক্লাব 'সেনজেন জিয়ানলিবাও 'এ যোগ দেয়।এই ক্লাবে থাকাকালে চীন অনূর্ধ্ব-২৩ জাতীয় দলের হয়ে খেলার সুযোগ পান। ২০০৪ সালে 'সেনজেন জিয়ানলিবাও' ক্লাবের হয়ে প্রথমবারের মত মিডফিল্ডার হিসেবে খেলার সুযোগ পায় এবং দলকে লিগ শিরোপা জেতান।
চার্লটন এথলেটিক
জেং জি ২৯ ডিসেম্বর ২০০৬ সালে প্রিমিয়ার লিগের দল চার্লটন এথলেটিকে লোনে যোগ দেয় যোগ দেয়। ১৮ মার্চ ২০০৭ সালে ক্লাবের হয়ে ১ম গোল দেন, সে ম্যাচে চার্লটন এথলেটিক নিউক্যাসেলকে ২-০ গোলে হারায়।
লোনের মেয়াদ শেষ হবার পর চাইনিজ লিগে যোগ দেন। তবে ২০০৭ সালের আগস্টে চার্লটন এথলেটিক তাকে ২ বছরের চুক্তিতে ২ মিলিয়ন পাউন্ড দিয়ে কিনে নেয়। ২০০৮ সালের ব্রিটিশ ফুটবল ম্যাগাজিন    'ফর ফর টু' এর জরিপে ফুটবল লিগের সেরা ৫ম খেলোয়াড় হিসেবে জায়গা করে নেন।
২০০৮ সালের গ্রীষ্মে ওয়েস্ট ব্রমউইচ তাকে দলে নেয়ার চেষ্টা করে ব্যর্থ হয়।
সেল্টিক
১ সেপ্টেম্বর ২০০৯ সালে ২ বছরের চুক্তিতে স্কটিশ প্রিমিয়ার লিগের দল সেল্টিকে ২ বছরের চুক্তিতে যোগ দেয়। তবে নাম নিবন্ধনের ঝামেলার কারণে সেল্টিকের হয়ে ইউরোপা লিগ খেলতে পারেনি।
৪ অক্টোবর ২০০৯ সালে রেইঞ্জারসের বিপক্ষে অভিষেক হয়। ৮ মে ২০১০ সালে দলের হয়ে ১ম গোল দেন। বাজে ফর্মের কারণে ২০০৯-১০ মৌসুমে সেল্টিক তাকে ছেড়ে দেয়।
জুয়ানজো এভারগ্রান্ডে
২৮ জুন ২০১০ সালে জেং জি চাইনিজ লিগে ফিরে আসে। জুয়ানজো এভারগ্রান্ডে ক্লাবে ফ্রি ট্রান্সফারে যোগ দেন। ১৭ মে ২০১০ সালে ক্লাবের হয়ে অভিষেক হয়। ২১ জুলাই ক্লাবের হয়ে ১ম গোল দেয়। পরের মৌসুমে জেন জি ক্লাবের অধিনায়কের দায়িত্ব পান। ২০১২ সালে দলকে লিগ শিরোপা এবং চাইনিজ এফ এ কাপ জেতান। নভেম্বর ২০১৩ সালে 'এএফসি চ্যাম্পিয়েন্স লিগ' জয় করেন। যা কোনো চাইনিজ দলের ১ম 'এএফসি চ্যাম্পিয়েন্স লিগ' জয়। ২৬ নভেম্বর ২০১৩ সালে ক্লাব এবং দেশের হয়ে চমৎকার খেলার কারণে  জেং জি 'এশিয়ান ফুটবলার অফ দ্যা ইয়ার' জিতেন।
চীন জাতীয় অনূর্ধ্ব-২০ ফুটবল দল
চীন জাতীয় অনূর্ধ্ব-২০ ফুটবল দল (中国国家青年足球队; যা চীন অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে চীনের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম চীনের ফুটবলের সর্বোচ্চ নিয়ন্ত্রক সংস্থা চীনা ফুটবল অ্যাসোসিয়েশন দ্বারা নিয়ন্ত্রিত হয়।
চীন অনূর্ধ্ব-২০ এপর্যন্ত ৫ বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৮৫ ফিফা অনূর্ধ্ব-২০ বিশ্বকাপের কোয়ার্টার-ফাইনালে পৌঁছানো, যেখানে তারা সোভিয়েত ইউনিয়ন অনূর্ধ্ব-২০ দলের কাছে ০–১ গোলের ব্যবধানে পরাজিত হয়েছে।। অন্যদিকে, এএফসি অনূর্ধ্ব-২০ এশিয়ান কাপেও অন্যতম সফল দল, যেখানে তারা ১টি (১৯৮৫) শিরোপা জয়লাভ করেছে।
চাং শিউওয়েই, ছু পো, চাং শিচো, চাং ইউনিং এবং কুং লেইয়ের মতো খেলোয়াড়গণ চীন অনূর্ধ্ব-২০ দলের জার্সি গায়ে মাঠ কাঁপিয়েছেন।
ফ্রিক্সাস
গ্রিক পুরাণের ফ্রিক্সাস (Phrixus বা Phryxus) (Φρίξος  , Phrixos) হচ্ছেন বিওটিয়ার রাজা অ্যাথামাস ও নেফিলি (মেঘদেবী) এর পুত্র। তিনি হেলি এর যমজ ভাই, এবং কলচিসরাজ ঈটিজকন্য ক্যালসিওপির দ্বারা আরগুস, ফ্রন্টিস, মেলাস ও সাইটিসোরাসের পিতা।
পুরাণ
ফ্রিক্সাস এবং হেলিকে তাদের সৎ মা ইনো ঘৃণা করতেন। ইনো এই যমজদের হাত থেকে রেহাই পেতে একটি ষড়যন্ত্র করে নগরের সমস্ত ফসলের বীজ পুড়িয়ে ফেলেন, যাতে সেগুলি থেকে ফসল না তৈরি হতে পারে। দুর্ভিক্ষে ভীত হয়ে স্থানীয় কৃষকরা নিকটবর্তী ভবিষ্যৎ-কথকের সহায়তা চেয়েছিলেন। ইনো সেই ভবিষ্যৎ-কথকের কাছে প্রেরিত লোকদের ঘুষ দিয়ে বলে, তারা যেন সবাইকে জানায় ভবিষ্যৎ-কথক বলেছে নগরের সংকট কাটাতে ফ্রিক্সাসের বলি দিতে হবে। অ্যাথামাস অনিচ্ছায় রাজি হন। তবে, ফ্রিক্সাসকে হত্যা করার আগে, তার মা নেফিলি একটি স্বর্ণের ভেড়া পাঠায় আর তাতে চড়ে ফ্রিক্সাস ও হেলি পালিয়ে যায়। তাদের যাত্রা শুরুর স্থলটি বিভিন্ন স্থানে থেসালির হ্যালোস বা বিওটিয়ার অর্কোমেনাস হিসেবে নথিভূক্ত হয়েছে। ফ্রিক্সাস ও হেলিকে বলা হয়েছিল উড্ডয়নের সময় নিচের দিকে না তাকাতে। তারপরো হেলি নিচের দিকে তাকায় ও ভয় পেয়ে ভেড়া থেকে পড়ে গিয়ে ইউরোপ ও এশিয়ার মধ্যবর্তী প্রণালীতে ডুবে যায় ও মারা যায়, প্রণালীটির নামকরণ করা হয়েছিল তার নামের সাথে মিলিয়ে হেলিসপন্ট, যার অর্থ হেলির সাগর (এখন দারদানেলিস নামে পরিচিত)। ফ্রিক্সাস কলচিসে পৌঁছে যায় যেখানে সেখানকার রাজা ও সূর্যদেব হেলিয়সের পুত্র ঈটিজ তাকে সাদরে অভ্যর্থনা জানান এবং তার সাথে নিজের কন্য ক্যালসিওপির বিবাহ দেন। কৃতজ্ঞতাস্বরূপ ফ্রিক্সাস ভেড়াটিকে দেবতা জিউসের কাছে উৎসর্গ করেন এবং ঈটিজকে এর স্বর্ণের পশম উপহার দেন। ঈটিজ স্বর্ণের পশমটিকে তার রাজ্যে অবস্থিত দেবতা আরেসের পবিত্র কুঞ্জবনের একটি বৃক্ষে ঝুলিয়ে রাখেন, যা একটি নির্ঘুম ড্রাগন পাহাড়া দেয়। পরবর্তিতে জ্যাসন ও তার আর্গোনটরা এই স্বর্ণের পশম উদ্ধার করেন।
ক্যালসিওপির গর্ভে ফ্রিক্সাসের চার পুত্র জন্মলাভ করে (কোন কোন সূত্র অনুসারে পাঁচ)। এই চারজন ছিল আরগুস, ফ্রন্টিস, মেলাস ও সাইটিসোরাস, যারা স্বর্ণমেষের চামড়া আনার অভিযানে আর্গোনটদের সেনাদলে যোগ দিয়েছিল। এই চারজন ছাড়াও কোন কোন সূত্র অনুসারে ফ্রিক্সাস ও ক্যালসিওপির প্রেসবন নামে আরও একজন পুত্রের কথার উল্লেখ আছে, যার উল্লেখ কখনই পূর্বোক্ত চার ভাই এর সাথে করা হয়নি। অ্যাথামাসের কোন পুত্রসন্তান অবশিষ্ট না থাকায় তিনি তার ভাই সিসিফাস এর দুই পৌত্র হেলিয়ার্টাস ও করোনাসকে (সিসিফাসপুত্র থারস্যান্ডারের পুত্র) দত্তক নেন, এবং তাদের হাতে রাজত্ব দিয়ে যান। করোনাস তার প্রাপ্ত অঞ্চলে করোনিয়া নামে একটি নগর প্রতিষ্ঠা করেছিলেন। প্রেসবন কলচিস থেকে বিওটিয়ায় ফিরে এলে তাকে তার পিতামত অ্যাথামাস এর পালকপুত্র হেলিয়ার্টাস ও করোনাস এর থেকে তার রাজত্ব লাভ করেন। প্রেসবনের পর তার পুত্র ক্লাইমেনাস অরকোমেনাসের রাজা হন। ডান|থাম্ব|300x300পিক্সেল| মুদ্রার এক পিঠে [[কলচিস|কলচিসের দিকে উড্ডয়নরত ফ্রিক্সাস, অন্য পিঠে ডিক্যালকন। ফ্‌থিওটিসের হ্যালোসে খ্রিস্টপূর্ব ৩য় শতকে মুদ্রাটি খোদাই করা হয়েছে।]]
কড়ৈতলী জমিদার বাড়ি
কড়ৈতলী জমিদার বাড়ি বাংলাদেশের চট্টগ্রাম বিভাগের চাঁদপুর জেলার অন্তর্গত ফরিদগঞ্জ উপজেলার এক ঐতিহাসিক জমিদার বাড়ি।
উৎপত্তি ও ইতিহাস
ফরিদগঞ্জ উপজেলার ১৭৫টি গ্রামের মধ্যে একটি গ্রামের নাম হলো কড়ৈতলী গ্রাম। আর এই গ্রামেই রয়েছে ইতিহাসের সাক্ষী হয়ে দাড়িয়ে থাকা ঐতিহ্যবাহী এক জমিদার বাড়ি। কড়ৈতলী বাজারের দক্ষিণ কোণের পশ্চিম দিকে অবস্থিত এই জমিদার বাড়ি। যা এখানে সাধারণ মানুষের কাছে বাবুর বাড়ি নামেই বেশ পরিচিত। প্রায় আটশতক আগে বরিশাল জেলার অধিবাসী বাংলা ১২২০ সালে হরিশ চন্দ্র বসু নামের একজন এই কড়ৈতলী জমিদার বাড়িটির গোড়াপত্তন করেন। এই হরিশ চন্দ্র বসু দের আগের পদবী বন্দ্যোপাধ্যায় ছিল। পরবর্তী কালে তা হরিশ চন্দ্র বসু নিজে পরিবর্তন করে বসু পদবী ব্যবহার শুরু করেন। তিনি নিলামের মাধ্যমে এই জমিদারি ক্রয় করেন। তিনি প্রায় সত্তর বছর ধরে এই জমিদার বাড়ির জমিদারি করার পর মৃত্যুবরণ করেন। শত বছর বয়সে ১২৯০ বঙ্গাব্দে পরলোকগমণ করেন। পরবর্তীতে দীর্ঘসময় ধরে তার উত্তরসূরীরা এখানকার জমিদারি করেন। এই জমিদাররা ছিলেন অনেক অত্যাচারী। এই জমিদার বাড়ির সামনে দিয়ে সাধারণ মানুষ জুতা পায়ে দিয়ে ও ছাতা মাথায় দিয়ে হাটতে পারতোনা।এই বংশের সবচেয়ে অত্যাচারী জমিদার ছিলেন উমেশ চন্দ্র বসু।উমেশ চন্দ্র বসু ব্রিটিশ সরকারের থেকে পাওয়া উপাধি বিশ্বাস নিজেদের নামের শেষে ব্যবহার করা শুরু করেন। পরবর্তী সময়ে উমেশ চন্দ্র বসু-র পুত্র যজ্ঞেশ্বর বিশ্বাস জমিদারি প্রথা এগিয়ে নিয়ে যান।তার দুই ছেলে হয়। বড়ো ছেলে বিনয়ভূষণ বিশ্বাস যিনি হরিপদ বিশ্বাস নামেও খ্যাত ছিলেন এবং ছোটো ছেলে ছিলেন গোবিন্দ বসু ,যিনি ব্রিটিশ দের দেওয়া উপাধি ব্যবহার করবেন না বলে নিজেদের পদবী বসু পদবী ব্যবহার করতেন। সেই সময়ে জমিদার বাড়ীর ওপরে শত্রু দের আক্রমণ ঘটলে বিনয়ভূষণ বিশ্বাস নিজের স্ত্রী ,পুত্র ও তার একমাত্র কন্যা কে নিয়ে প্রথমে ঢাকা জেলার অন্তর্গত কলাগাছিয়া গ্রামে কিছুকালের জন্য আত্মগোপন করে থাকেন। ভারতবর্ষ ভাগের পরপরে ইংরেজি ১৯৪৮ সালে তিনি নিজের স্ত্রী-সন্তান নিয়ে তৎকালীন পশ্চিমবঙ্গের ২৪ পরগনা জেলায় বসবাস শুরু করেন। ভারতবর্ষ ভাগের পর ইংরেজি ১৯৫১ সালে শেষ জমিদার গোবিন্দ বসুর হাত ধরেই এই জমিদার বাড়ির পতন ঘটে।
বাড়ির অবকাঠামো
জমিদার বাড়িটি ৩টি ভবন, একটি দুর্গা মন্দির, বাবুর দীঘি নামে একটি বিশাল দীঘি, দীঘির মধ্যে একটি শান বাঁধানো ঘাট ও একটি দরবার হল নিয়ে গঠিত। এছাড়াও কড়ৈতলী বাজারের মধ্যস্থানে শ্মশানকালী মন্দির রয়েছে। মূল ভবনটি (১নং ভবন) ছিল জমিদারদের বসবাসের জন্য। আর ২নং ও ৩নং ভবন ব্যবহার করা হতো মালামাল ও প্রজাদের সাজা (কারাগার) দেওয়ার জন্য। মূল ভবনটি (১নং ভবন) ৩ তলা বিশিষ্ট। আর ২নং ও ৩নং ভবন ২ তলা বিশিষ্ট। এছাড়াও এই বাড়িটিতে একটি সুড়ঙ্গপথ রয়েছে জমিদারদের আত্মগোপন করার জন্য। কিন্তু বর্তমানে এটি বালু দিয়ে বন্ধ করে দেওয়া হয়েছে। লোকমুখে কথিত আছে এখানে একটি আঁধার মানিক (গুপ্তধন রাখার ঘর) রয়েছে।
বর্তমান অবস্থা
কড়ৈতলী জমিদার বাড়িটি বর্তমানে পরিচর্জা ও অবহেলার কারণে লতা-পাতা, বন-জঙ্গলে জরাজীর্ণ হয়ে রয়েছে। দুইতলা বিশিষ্ট প্রাসাদগুলোর বিভিন্ন অংশে ফাটল ধরেছে এবং অনেক অংশ ভেঙ্গে গিয়েছে। স্থানীয়রা ভবনগুলোর ভিতরের মাটি এবং দেয়ালের ইটগুলো খুলে নিয়ে যাচ্ছে।
যাওয়ার মাধ্যম
এই জমিদার বাড়িটিতে ঢাকা থেকে নদীপথ এবং সড়কপথে আসতে পারেন। নদীপথে চাঁদপুর আসতে সাধারণ ১০০ টাকা, চেয়ারে ১৫০ টাকা এবং কেবিনে ৪০০ কিংবা ৮০০ টাকা খরচ হবে। আর সড়কপথে ২০০-৪০০ টাকা খরচ পড়বে। ঢাকা থেকে চাঁদপুর আসার পর চাঁদপুর শহর থেকে সিএনজি যোগে ২০০-৩০০ টাকা খরচে ফরিদগঞ্জ উপজেলা হয়ে মাত্র ২০ কিলোমিটারের পথ পাড়ি দিয়ে কড়ৈতলী গ্রামের কড়ৈতলী বাজারের উপর দিয়ে দক্ষিণ কোণের পশ্চিম দিকে অবস্থিত বাড়িটিতে যেতে পারবেন।
হাতি (দাবা)
হাতি (♗, ♝) দাবা খেলার একটি গুটি । প্রতিটি খেলোয়াড় দুটি হাতি দিয়ে খেলা শুরু করে। একটি থাকে রাজার পাশের ঘোড়া ও রাজার মাঝে, অন্যটি মন্ত্রীর পাশের ঘোড়া ও মন্ত্রীর মাঝে। প্রারম্ভিক ঘরগুলি সাদা হাতির জন্য সি১ (C1) এবং এফ১(F1), এবং কালো হাতির জন্য জন্য সি৮ (C8) এবং এফ৮ (F8)।
বসানো এবং আন্দোলন
হাতিগুলি কোন পাশ থেকে শুরু করে, অর্থাৎ রাজার হাতি এবং মন্ত্রীর হাতি অনুসারে আলাদা হতে পারে। তার তির্যক চলাফেরা অনুসারে, প্রতিটি হাতি সর্বদা সাদা বা কালো বর্গে থাকে এবং তাই তাদের হালকা-বর্গের  বা গাঢ় বর্গের হাতি হিসাবে উল্লেখ করাও সাধারণ।
ইতিহাস
থাম্ব|দাবা খেলায় হাতির গুটি, একাদশ শতাব্দী মধ্যযুগীয় দাবাতে হাতির পূর্বসূরী শতরঞ্জ (মূলত চতুরঙ্গ ) ছিল আলফিল, যার অর্থ "হাতি", যে কোনও তির্যক বরাবর দুটি বর্গ লাফিয়ে উঠতে পারে এবং একটি মধ্যস্থতাকারী গুটি লাফিয়ে উঠতে পারে। ফলস্বরূপ, প্রতিটি হাতির আটটি বর্গের মধ্যে সীমাবদ্ধ ছিল এবং কোনও হাতি অন্যটিকে আক্রমণ করতে পারে না। আধুনিক হাতি কুরিয়ার দাবাতে ১২০০ খ্রিস্টাব্দের দিকে উপস্থিত হয়েছিল। এই চালসহ একটি গুটি, যাকে বলা হয় কোকাট্রিজ বা কুমির, যা ১২৮৩ সালে রাজা কাস্টাইল আলফনসো এক্স জন্য লিবো দে লস জুয়েগোসের প্রণীত গ্র্যান্ডে এসিড্রেক্সের একাংশ থেকে সংকলিত। খেলাটি "ভারতীয়", তবে খুবই অস্পষ্ট সূত্র। প্রায় অর্ধ শতাব্দী পরে মুয়াম্মাদ ইবনে মামুদ আল-আমুলি তার ট্রেজারি অব দ্য সাইন্স -এ দাবার একটি প্রসারিত রূপের বর্ণনা দিয়েছেন যাতে দুটি গুটি "নৌকার মতো তবে তির্যকভাবে" চালিত হয়। হাতি প্রায় একই সময়ে জাপানে স্বাধীনভাবে আবিষ্কৃত হয়েছিল (১৩ শতকে), এটি শু শোগী এবং দাই শোগির অংশ গঠন করেছিল; এটি শো শোগির প্রত্যক্ষ বংশধর হিসাবে আধুনিক শোগিতে উপস্থিত রয়েছে।
কিছু স্লাভিক ভাষায় (যেমন: চেক/স্লোভাক) হাতি বলা হয় střelec / strelec কে, যার সরাসরি ইংরেজি প্রতিশব্দ "শ্যুটার" ইংরেজি থেকে অনুবাদ করলে হয় তীরন্দাজ, অন্যান্য ভাষায় এটা এখনও "হাতি" নামে পরিচিত (যেমন রাশিয়ান slon ) দক্ষিণ স্লাভিক ভাষায় এটি সাধারণত লোভাক নামে পরিচিত, যার অর্থ "শিকারী" বা লুফার, যা জার্মান নাম থেকে নেওয়া (লুফার একটি বিকল্প পোলিশ নামও)। রাশিয়ান ভাষায় হাতির বিকল্প নাম হলেন অফিসার (офицер ); একে গ্রিক ভাষায় বলা হয় αξιωματικός (axiomatikos ), বেলারুশিয় ভাষায় афіцэр (afitser ) এবং আলবেনীয় ভাষায় oficeri।
মঙ্গোলীয় ভাষা এবং বেশ কয়েকটি ভারতীয় ভাষায় একে উট বলা হয়।
লিথুয়ানিয়ান ভাষায় এটি rikis মধ্যযুগীয় লিথুয়ানিয়ায় এক ধরনের সামরিক কমান্ডার।
ইউনিকোড
ইউনিকোডে হাতির জন্য দুটি কোডপয়েন্ট নির্দিষ্ট করে:
♗ ইউ + 2657 সাদা হাতি (এইচটিএমএল & # 9815;)
♝ U + 265D কালো হাতি (এইচটিএমএল & # 9821;)
প্রযুক্তিগত পরিকল্পনা
প্রযুক্তিগত পরিকল্পনা, নকশাকরা অথবা আঁকা, হচ্ছে অঙ্কন রচনার আইন এবং শৃংখলা যা চাক্ষুষরূপে জ্ঞপন করে যে কীভাবে কোন জিনিস তৈরী হয়।
শিল্পক্ষেত্র ও প্রকৌশলে অভিপ্রায় যোগাযোগের জন্য প্রযুক্তিগত পরিকল্পনা অপরিহার্য। পরিকল্পনা সহজে বোঝার জন্য, মানুষ পরিচিত প্রতীক, দৃষ্টিকোণ, পরিমাপের একক, স্বরলিপি পদ্ধতি, দৃশ্যমান ভঙ্গী এবং পৃষ্ঠা বিন্যাসের জন্য ব্যবহার করে। একইসাথে, এই ধরনের সম্মেলন একটি দৃশ্যমান ভাষা গঠন করে এবং নিশ্চিত করতে সাহাসাহায্য করা হয় যে, পরিকল্পনা দ্ব্যর্থহীন এবং তুলনামূলক ভাবে বুঝতে সহজ। প্রযুক্তিগত পরিকল্পনা এর অনেক প্রতীক এবং মূলনীতি আন্তর্জাতিক মানদণ্ডে কোড করা হয়েছে যাকে আইএসও ১২৮ বলা হয়।
একজন অঙ্কনকারক হচ্ছেন এমন একজন ব্যক্তি যিনি অঙ্কন (প্রযুক্তিগত বা অভিব্যক্তি) তৈরি করেন। একজন পেশাদার অঙ্কন কারিগর যিনি প্রযুক্তিগত পরিকল্পনা করেন, মাঝেমাঝে তাকে অঙ্কন প্রযুক্তিবিদ বলা হয়।
অঙ্কন শ্রেণীবিভাগ
শিল্প দ্বারা: প্রযুক্তিগত অঙ্কন, নির্মাণ অঙ্কন.
পরিবর্তে, প্রযুক্তিগত এবং নির্মাণ অঙ্কন উদ্দেশ্য দ্বারা বিভক্ত করা যেতে পারে।
প্রযুক্তিগত: GOST 2.102-68 অনুযায়ী সমাবেশ অঙ্কন, মাত্রিক অঙ্কন, সমাবেশ অঙ্কন, প্যাকিং অঙ্কন, ইত্যাদি।
নির্মাণ: স্থাপত্য সমাধান, মাস্টার প্ল্যান, রেফ্রিজারেশন, অভ্যন্তরীণ, ইত্যাদি।
নকশা পদ্ধতি অনুযায়ী: প্রথমে 3D তৈরি করুন তারপর অঙ্কন এবং তদ্বিপরীত।
মিডিয়া দ্বারা: ডিজিটাল, কাগজ
দাঁড়িপাল্লা
লাইফ সাইজ 1:1
2: 1 বিবর্ধন স্কেল; 2.5: 1; 4:1; 5:1; 10:1; 20:1; 40:1; 50:1; 100: 1।
বড় সুবিধার জন্য মাস্টার প্ল্যান ডিজাইন করার সময় 1: 2000 এর স্কেল ব্যবহার করা যেতে পারে; 1: 5000; 1: 10000; 1: 20,000; 1: 25,000; 1: 50000।
রেখাচিত্র করন
একটি রেখাচিত্র একটি দ্রুত নিষ্পন্ন, মুক্তহস্ত অঙ্কন যা সাধারণত একটি সমাপ্ত কাজের অর্থ বোঝায় না। সাধারণভাবে, রেখাচিত্রকরন হলো পরে ব্যবহারের জন্য একটি ধারণা সংরক্ষণ করার একটি দ্রুত উপায়। স্থপতি এর রেখাচিত্র প্রাথমিকভাবে বিভিন্ন ধারণা এবং একটি কাজ সমাপ্ত করার পূর্বে একটি গঠন স্থাপন করার একটি উপায় হিসাবে, বিশেষ করে যখন সমাপ্ত কাজ ব্যয়বহুল এবং সময়-ক্ষয়ী হয়।
উদাহরণস্বরূপ, স্থাপত্য রেখাচিত্র এক ধরনের নকশা। এই রেখাচিত্র, যেমন মেটাফর, শিল্পকৌশল ডিজাইন সহযোগিতায় যোগাযোগের একটি উপায় হিসাবে ব্যবহৃত হয়। এই সরঞ্জামটি আধুনিক নকশা সমাধানের জন্য এবং তাদের জটিল নিদর্শনগুলির সারসংক্ষেপ উপলব্ধি করতে, এইভাবে ডিজাইন প্রক্রিয়া বাড়াতে সাহায্য করে।
হস্তকৃত বা যন্ত্র দ্বারা
মৌলিক অঙ্কন পদ্ধতিতে সঠিক কোণে এবং সোজা পার্শ্বের সাথে একটি মসৃণ পৃষ্ঠের কাগজ টুকরো (বা অন্যান্য উপাদান) স্থাপন করা হয়— সাধারণত অঙ্কন বোর্ড হিসেবে পরিচিত। একটি টি-বর্গ হিসাবে পরিচিত একটি স্লাইডিং সোজা তারপর একটি পাশ উপর স্থাপন করা হয়, এটি টেবিলের পাশে এবং কাগজের পৃষ্ঠের উপর হেলিয়ে স্থাপন করা হয়।
টি-বর্গক্ষেত্রের প্রান্ত বরাবর একটি পেন্সিল বা কারিগরি কলম চালানোর মাধ্যমে "সমান্তরাল লাইন" আঁকা হতে পারে। টি-বর্গটি চতুষ্কোণ বা ত্রিভুজের মতো অন্যান্য ডিভাইসগুলি রাখতে ব্যবহৃত হয়। এই ক্ষেত্রে, অঙ্কনটি টি-বর্গক্ষেত্রের পরিচিত কোণের এক বা একাধিক ত্রিভুজ স্থান দখল করে থাকে- যা টেবিলের প্রান্তে ডান কোণে থাকে এবং পৃষ্ঠায় অন্য কোনও নির্বাচিত কোণে লাইন আঁকতে থাকে। আধুনিক অঙ্কন টেবিলের সাথে একটি অঙ্কন যন্ত্র থাকে যেখানে টেবিলের উভয় পার্শ্বে কাগজের বড় টুকরা হেলানো থাকে যাতে করে সমান্তরাল লাইন অঙ্কন করা যায়।
উপরন্তু, বক্ররেখা বা বৃত্ত আঁকার জন্য অঙ্কনকারকটিতে বিভিন্ন কারিগর অঙ্কন সরঞ্জাম ব্যবহার করা হয়। এইগুলির মধ্যে প্রাথমিক হচ্ছে কম্পাস দ্বারা অঙ্কন যা সাধারন বক্রচাপ, বৃত্ত এবং ফরাসী বক্ররেখা অঙ্কনের জন্য ব্যবহৃত হয়। একটি সমতল স্প্লাইন হলো একটি রাবার প্রলেপিত ধাতু যা হাতে করে বাঁকানো হয় অধিকাংশ বক্ররেখা আঁকতে।
অঙ্কন টেমপ্লেটগুলি অঙ্কনকারককে পুনরাবৃত্তি বস্তু তৈরি করে যা প্রতিবার পুনরায় তৈরী না করেই বিশেষভাবে ব্যবহার করা হয়। এটি সাধারণত বিশেষ চিহ্ন ব্যবহার করার সময় উপযোগী; বিঃদ্রঃ মঁচশিল্প প্রেক্ষাপটে, একটি আলোকজ্জল ডিজাইনার একাধিক অবস্থান জুড়ে একটি USITT আদর্শ লাইব্রেরী থেকে উদ্ভূত হবে। টেমপ্লেটগুলি বেশ কয়েকটি বিক্রেতাদের দ্বারা বাণিজ্যিকভাবে বিক্রি করা হয়, সাধারণত একটি নির্দিষ্ট টাস্কের জন্য কাস্টমাইজ করা হয়, তবে অঙ্কনকারকের নিজস্ব টেম্পলেট তৈরী করতেও দেখা যায়।
এই মৌলিক অঙ্কন পদ্ধতিতে সরঞ্জামের অবস্থানের জন্য একটি সঠিক টেবিল এবং দৃঢ় মনোযোগ প্রয়োজন। একটি সাধারণ ত্রুটি হলো টি-বর্গের উপরে ত্রিভুজাকার যন্ত্রে সামান্য বল প্রয়োগ করার অনুমতি দেওয়া হয়, যার ফলে সমস্ত কোণ ছড়িয়ে পড়ে। এমনকি অঙ্কনের মত সহজ কাজে একটি পয়েন্ট এ দুকোণাকার লাইন একই-টি বর্গ এবং ত্রিভুজগুলির সাথে মিলিত হয়, এবং সাধারণভাবে, অঙ্কন একটি সময়-ভোক্তা প্রক্রিয়া হতে পারে।
এই সমস্যাগুলির একটি সমাধান ছিল যান্ত্রিক "অঙ্কন মেশিন" এর প্রবর্তন, নকশা কপি করার যন্ত্রবিশেষের ব্যবহার (কখনও কখনও এই পরিস্থিতিতে ভুলভাবে উল্লেখ করা হয়) যা অঙ্কনকারককে সবচেয়ে দ্রুত সময়ে সঠিক কোণ থাকার অনুমতি দেয়। এই মেশিনগুলিতে মাঝেমধ্যে কোণ পরিবর্তন করার ক্ষমতা অন্তর্ভুক্ত করা হয়, যার ফলে ত্রিভুজগুলির জন্যও প্রয়োজনীয়তা দূরীভূত হয়।
অঙ্কন লাইন, চাপ এবং বৃত্ত (এবং অক্ষর) অঙ্কনের জন্য কাগজের টুকরোর উপর মেশিনের চালনা -বস্তুর বিস্তারিত অবস্থা তুলে ধরতে - অঙ্কনের জ্যামিতিক, ত্রিকোণমিতিক এবং স্পটলিক বোধগম্যের প্রয়োজন এবং সমস্ত ক্ষেত্রে যথার্থতা এবং সঠিকতা এবং উচ্চতর আদেশের বিস্তারিত জানার জন্য এটি প্রয়োজন।
যদিও এ অঙ্কন মাঝেমধ্যে প্রজেক্ট ইন্জিনিয়ার, স্থপতি, অথবা দোকানের কর্মকর্তা (যেমন মেকানিস্ট, অভিজ্ঞ অঙ্কনকারক (এবং ডিজাইনার) দ্বারা করা হয় এবং এর চাহিদা সবসময়।
কম্পিউটার-সহায়তাযুক্ত ডিজাইন
আজকাল, এই অঙ্কন কাজের কার্যপদ্ধতি বেশিরভাগই কম্পিউটার-সহায়তাযুক্ত ডিজাইন সিস্টেম (CAD) ব্যবহারের মাধ্যমে স্বয়ংক্রিয়ভাবে ত্বরান্বিত করেছে।
প্রযুক্তিগত অঙ্কন উৎপাদনের জন্য ব্যবহৃত কম্পিউটার-সহায়তাযুক্ত ডিজাইনের দুই ধরনের সিস্টেম রয়েছে: দ্বিমাত্রা ("2D") এবং ত্রিমাত্রা ("3D")।
দ্বিমাত্রিক কম্পিউটার-সহায়তাযুক্ত ডিজাইন সিস্টেম যেমন স্বয়ংক্রিয় কম্পিউটার-সহায়তাযুক্ত ডিজাইন বা মাইক্রোস্টেশন হিসাবে কাগজ অঙ্কন শৃঙ্খলা প্রতিস্থাপন করে। সফ্টওয়্যারের মাধ্যমে লাইন, বৃত্ত, বৃত্তচাপ এবং বক্ররেখা তৈরি করা হয়। এটি অঙ্কন উৎপাদন করার জন্য ব্যবহারকারীর কারিগরি অঙ্কন দক্ষতার নিন্মে। প্রথম এবং তৃতীয় কোণের অর্থোগ্রাফিক অভিক্ষেপ, সহায়ক অভিক্ষেপ এবং ক্রস-বিভাগের অভিক্ষেপ তৈরি করার সময় অঙ্কনের ত্রুটি হওয়ার সম্ভাবনা রয়েছে। একটি দ্বিমাত্রিক কম্পিউটার-সহায়তাযুক্ত ডিজাইন সিস্টেম হলো কেবলমাত্র একটি ইলেকট্রনিক অঙ্কন বোর্ড। সরাসরি তার প্রযুক্তিগত অঙ্কন পরিচালনার পরীক্ষণ করার উপর নির্ভর করে। সংশ্লিষ্ট হস্তকৃত প্রযুক্তিগত অঙ্কন টানার সময়, যদি একটি ভুল পাওয়া যায়, বা পরিবর্তন প্রয়োজন হয়, একটি নতুন অঙ্কন স্ক্র্যাচ থেকে তৈরি করা আবশ্যক হয়ে পড়ে, দ্বিমাত্রিক কম্পিউটার-সহায়তাযুক্ত ডিজাইন সিস্টেমটি মূলত একটি কপি অনুমোদন করে, যা যথেষ্ট সময় সংরক্ষণ করে। দ্বিমাত্রিক কম্পিউটার-সহায়তাযুক্ত ডিজাইন সিস্টেমগুলি বড় প্রকল্পগুলির জন্য পরিকল্পনা তৈরি করতে ব্যবহার করা যেতে পারে যেমন ভবন এবং বিমান কিন্তু বিভিন্ন উপাদানগুলি চেক করার জন্য কোনও উপায় প্রদান করা হবে না।
একটি ত্রিমাত্রিক কম্পিউটার-সহায়তাযুক্ত ডিজাইন সিস্টেম (যেমন চাবি তৈরীকারক, স্বয়ংক্রিয় ডেস্ক আবিষ্কারক, বা ভারীকাজ) প্রথমে অংশের জ্যামিতিক কাঠামো উৎপাদন করে; প্রযুক্তিগত অঙ্কন সেই জ্যামিতি এর ব্যবহারকারীর সংজ্ঞায়িত মতামত থেকে আসে। সফ্টওয়্যার দ্বারা যেকোন অস্থিতিশীল, প্রকল্প বা ধারা ভিউ তৈরি করা হয়। এই দৃশ্য উৎপাদনে ত্রুটির কোন সুযোগ নেই। প্রথমে ত্রুটি-বিচ্যুতি প্রথম বা তৃতীয় কোণ অভিক্ষেপের প্যারামিটার থেকে আসে এবং সংশ্লিষ্ট অঙ্কন প্রাসঙ্গিক প্রতীক প্রদর্শন করে। ত্রিমাত্রিক কম্পিউটার-সহায়তাযুক্ত ডিজাইন চূড়ান্ত পণ্য প্রতিনিধিত্ব করার জন্য পৃথক অংশ একত্রিত করতে অনুমোদন দেয়। প্রযুক্তিগত অঙ্কন উৎপাদনের জন্য মুক্তি পাওয়ার পূর্বে ভবন, বিমান, জাহাজ, এবং গাড়ির মডেল, সংমিশ্রণ সমূহ ত্রিমাত্রিক ভাবে পরীক্ষা করা হয়।
দ্বিমাত্রিক এবং ত্রিমাত্রিক কম্পিউটার-সহায়তাযুক্ত ডিজাইন সিস্টেমগুলি কোনও শৃঙ্খলার জন্য প্রযুক্তিগত অঙ্কন উৎপাদন করতে ব্যবহার করা যেতে পারে। বিভিন্ন শাখায় (বৈদ্যুতিক, ইলেকট্রনিক, বায়ুসংক্রান্ত, জলবাহী ইত্যাদি) সাধারণ উপাদান প্রতিনিধিত্ব করার জন্য স্বীকৃত।
বিএস এবং আইএসও সুপারিশ করা অনুশীলনগুলো প্রদর্শন করার জন্য আদর্শমান উৎপাদন করে কিন্তু এটি একটি আদর্শ থেকে অঙ্কন করার জন্য ব্যক্তিদের উপরে নির্ভর করে। লেআউট বা স্টাইলের জন্য কোন নির্দিষ্ট মান নেই। প্রকৌশল কর্মশালা অঙ্কন শুধুমাত্র অর্থোগ্রাফিক অভিক্ষেপ এবং ক্রস-বিভাগের দৃশ্য তৈরি করা হয়।
জটিল-মাত্রা, দ্বিমাত্রিক অঙ্কনের মধ্যে ত্রিমাত্রিক অঙ্কনে বস্তুগুলো কমপক্ষে একটি দৃশ্য এবং বস্তুর সরু বা ২, ৩ বা বস্তুর সমস্ত বৈশিষ্ট্য প্রদর্শন করতে প্রয়োজন।
স্থাপত্য
চিত্র এবং নকশা যা ভবনের জন্য তৈরী করা যায় সেগুলি "স্থাপত্য" হিসাবে পরিচিত। আকৃতি বা নকশা সব দিক থেকে যোগাযোগ করার জন্য, বিস্তারিত অঙ্কন ব্যবহার করা হয়। এই ক্ষেত্রটিতে, পরিকল্পনা শব্দটি প্রায়ই ব্যবহৃত হয় যখন এই অঙ্কন পূর্ণ বিভাগের দৃষ্টিভঙ্গি উল্লেখ করা হয় যেমন দরজা, জানালা, সিঁড়ি, ইত্যাদির অবস্থান প্রদর্শন করতে। স্থাপত্য অঙ্কন একটি স্থপতি এর নকশা বর্ণনা এবং নথি বর্ণনা করে।
প্রকৌশল
প্রকৌশল একটি বিস্তৃত শব্দ। এটি ল্যাটিন ingenererre থেকে উদ্ভুদ্ধ, যার অর্থ "তৈরি করা"। কারণ এটি সকল ক্ষেত্রে প্রযোজ্য হতে পারে যা মানুষ তৈরি করতে পারে, এটিকে প্রযুক্তিগত অঙ্কনের ভিত্তিতে সংকীর্ণভাবে সংজ্ঞায়িত করা হয়। প্রকৌশলী অঙ্কন সাধারণত যান্ত্রিক প্রকৌশলী আইটেম সঙ্গে ব্যবহৃত হয় যেমন নির্মিত অংশ এবং সরঞ্জাম হিসেবে।
প্রকৌশলী অঙ্কন সাধারণত বিন্যাস, নামকরণ, ব্যাখ্যা, বাহ্যিক অবস্থা (যেমন টাইপফেস এবং লাইনের ধরন), আকার, ইত্যাদি জন্য আদর্শ সম্মেলন অনুযায়ী নির্মিত হয়।
তার উদ্দেশ্য হচ্ছে সঠিক এবং সতর্কভাবে সকল পণ্য বা উপাদানের জ্যামিতিক বৈশিষ্ট্য ছাপানো। প্রকৌশলী অঙ্কনের শেষ লক্ষ্য হচ্ছে সকল প্রয়োজনীয় তথ্য সরবরাহ যা একজন প্রস্তুতকারকের উৎপাদনে সহায়তা করা।
প্রযুক্তিগত সৌন্দর্যকরণ
প্রযুক্তিগত সৌন্দর্যকরণ হল একটি প্রযুক্তিগত প্রকৃতির তথ্য যোগাযোগের সৌন্দর্যকরণের ব্যবহার। প্রযুক্তিগত সৌন্দর্যকরণ প্রযুক্তিগত অঙ্কন বা ডায়াগ্রামের উপাদান হতে পারে। প্রযুক্তিগত সৌন্দর্যকরণের লক্ষ্য হল "ভাবপূর্ণ চিত্রগুলি তৈরি করা যা কার্যকরীভাবে বিশ্ব পর্যবেক্ষককে ভিজুয়াল চ্যানেলের মাধ্যমে নির্দিষ্ট তথ্য প্রদান করে"।
প্রযুক্তিগত সৌন্দর্যকরণের মূল উদ্দেশ্য হচ্ছে এই স্বতন্ত্র বস্তুগুলি আরও কম বা অপ্রযুক্তিগত শ্রোতাদের বর্ণনা বা ব্যাখ্যা করা। ভিজ্যুয়াল ইমেজ মাত্রা এবং অনুপাতের ক্ষেত্রে সঠিক হওয়া উচিত, এবং "একটি বস্তু কি বা কি করে তা সমন্ধে দর্শকদের আগ্রহ এবং উপলব্ধি" সরবরাহ করে।
ভায়োলা (২০০৫) অনুযায়ী, "সৌন্দর্যিকরণ কৌশল প্রায়ই এমনভাবে ডিজাইন করা হয় যে কোনও প্রযুক্তিগত জ্ঞান স্পষ্টভাবে বুঝেনা এমন ব্যক্তিটিও শিল্পটি বোঝে। বিভিন্ন প্রবৃদ্ধি, প্রবাহিত লাইনের প্রস্থের ব্যবহারে, সহজে লাইন অঙ্কিত হয়। ক্রস হ্যাচিং, স্টিপ্লিং এবং অন্যান্য নিম্ন বিমূর্ত কৌশলগুলি বিষয়টির আরও গভীরতা এবং মাত্রা প্রদান করে"।
কর্তনপদ্ধতি অঙ্কন
একটি কর্তনপদ্ধতি অঙ্কন একটি প্রযুক্তিগত সৌন্দর্যকরণ, একটি ত্রিমাত্রিক মডেল পৃষ্ঠের অংশ যা তার বহিঃঅংশের সম্পর্কিত মডেল এর অভ্যন্তর কিছু প্রদর্শন করার জন্য সরানো হয়।
একটি কর্তনপদ্ধতি অঙ্কনের উদ্দেশ্য হচ্ছে "দর্শককে অন্য একটি কঠিন বস্তুর মধ্যে তাকানোর সুযোগ করে দেয়া। ভেতরের বস্তুর চারপাশে চকমকের পরিবর্তে বস্তুর অংশগুলি সাধারণ ভাবে সরানো হয়। এটি একটি দৃশ্যমান রূপ তৈরি করে যেন কেউ বস্তুর একটি টুকরা কাটা বা আলাদা টুকরো করেছে। কর্তনপদ্ধতি সৌন্দর্যকরণ স্থানিক ক্রমবর্ধমান শ্রদ্ধা সঙ্গে অসমর্থিত এড়াতে, অগ্রগতি এবং ব্যাকগ্রাউন্ড অবজেক্টের মধ্যে একটি ধারালো বৈসাদৃশ্য প্রদান, এবং স্থানিক ক্রমবর্ধমান একটি ভাল বোঝার সহজতর"।
ধরনসমুহ
দুটি ধরনের প্রযুক্তিগত অঙ্কন গ্রাফিক্যাল অভিক্ষেপ উপর ভিত্তি করে গঠিত। এটি একটি দ্বিমাত্রিক বস্তুর তলে একটি ত্রিমাত্রিক বস্তুর চিত্র তৈরি করতে ব্যবহৃত হয়।
দ্বিমাত্রিক প্রতিনিধিত্ব
দ্বিমাত্রিক প্রতিনিধিত্ব একটি ইমেজ তৈরি করার জন্য অর্থোগ্রাফিক অভিক্ষেপ ব্যবহার করে যেখানে বস্তুটির তিনটি মাত্রার মাত্র দুটি মাত্রা দেখা যায়।
ত্রিমাত্রিক প্রতিনিধিত্ব
একটি ত্রিমাত্রিক প্রতিনিধিত্ব, একটি সচিত্র হিসাবে উল্লেখ করা হয়েছে, যেখানে একটি বস্তুর তিনটি মাত্রাই দৃশ্যমান হয়।
একাধিক দর্শন
একাধিক দর্শন এক ধরনের অর্থোগ্রাফিক অভিক্ষেপ। একাধিক দর্শন ব্যবহার করার জন্য দুটি নিয়মাবলী আছে যেমন প্রথম কোণ এবং তৃতীয় কোণ । উভয় ক্ষেত্রে, বস্তুর সামনে বা প্রধান দিকে একই রকম। প্রথম-কোণটি তল ভিত্তিক বস্তুগুলির দিকে অঙ্কিত হয়। উদাহরণস্বরুপ, সামনে দিক থেকে দেখে, ৯০ ডিগ্রি কোণে বস্তুটিকে ডান দিকে ঘুরানো। যা দেখা যায় তাই সামনের ডান দিকে আঁকা হবে। তৃতীয় কোণটি তারা যেখানে ভিত্তি করে দিকটি আঁকছেন তার ওপর নির্ভর করে অঙ্কন করা হয়। উদাহরণ, সামনে দিকে তাকিয়ে, ডান দিকে ৯০ ডিগ্রী কোণে ঘুরানো। যা দেখা যায় তাই বস্তুটির বাম পাশে এবং সামনের বাম দিকে আঁকা হবে
বিভাগ
একাধিক দর্শন একটি বস্তুর বহিরাগত পৃষ্ঠতলের সাথে সম্পর্কিত, বিভাগের দৃশ্য একটি কল্পিত সমতল দেখায় যা একটি বস্তু হতে কাটা হয়।
সহায়ক
সহায়ক দর্শনগুলি একাধিক দর্শনের সাধারণ তল ব্যতীত একটি অতিরিক্ত প্রক্ষেপণ তল ব্যবহার করে। যেহেতু কোনও বস্তুর বৈশিষ্ট্য বস্তুর প্রকৃত আকার এবং আকৃতি দেখানো প্রয়োজন, তাই অভিক্ষেপ সমতলটি অবশ্যই বস্তুর পৃষ্ঠের সমান্তরাল হতে হবে। অতএব, তিনটি প্রধান অক্ষের সাথে সঙ্গতিপূর্ণ নয় এমন কোনও পৃষ্ঠের বৈশিষ্ট্যগুলি সঠিকভাবে দেখানোর জন্য তার নিজস্ব প্রক্ষেপণ তল প্রয়োজন।
নমুনা
নমুনাসমূহ, যা কখনও কখনও ডেভলপমেন্ট নামে পরিচিত, আকারে বাঁকানো বা ত্রিমাত্রিক আকারে ভাঁজ করার জন্য প্রয়োজনীয় সমতল টুকরা আকারের আকার এবং আকৃতি প্রদর্শন করে।
খন্ডচিত্র
একটি খন্ডচিত্র দৃশ্য অঙ্কন (EVD) যান্ত্রিক বা অন্যান্য অংশগুলির সমাবেশে প্রদর্শন করতে পারে। যান্ত্রিক সিস্টেমগুলিতে সাধারণত কেন্দ্রের নিকটতম উপাদানটি প্রথম একত্রিত হয় বা মূল অংশ যাতে অন্য অংশ একত্রিত হয়। এই অঙ্কনগুলি অংশগুলোর সমাবেশকে প্রতিনিধিত্ব করতে পারে, যেখানে বাইরের অংশগুলি প্রথমে সাধারণভাবে সরানো হয়।
মূল অঙ্কন কাগজের আকার
বিভিন্ন সময়ে এবং বিভিন্ন দেশে বিভিন্ন মানদন্ডে কাগজের আকার রয়েছে, কিন্তু বর্তমান বিশ্বের বেশিরভাগ দেশই আন্তর্জাতিক মানদন্ড (A4 এবং তার সমমানের আকার) ব্যবহার করে। উত্তর আমেরিকা তাদের নিজস্ব মাপ ব্যবহার করে।
প্রতীয়মান অঙ্কন
প্রতীয়মান অঙ্কনকারীর জন্য আবেদনকারী ব্যক্তি নিয়ম অনুসারে একটি আবিস্কারের অঙ্কন করবেন অথবা যখন পরিস্থিতি অনুযায়ী আবিষ্কার বোধগম্য হওয়ার জন্য অঙ্কন প্রয়োজন হয়। এই অঙ্কন অাবেদনের সাথে নথিভুক্ত হওয়া আবশ্যক। এতে বিষয় বা পদ্ধতি রচনা ব্যতীত কার্যত সমস্ত আবিষ্কার অন্তর্ভুক্ত, কিন্তু একটি অঙ্কন অনেক পদ্ধতির ক্ষেত্রেও ব্যবহার হতে পারে।
অঙ্কনটিতে নির্দিষ্ট আবিষ্কারের প্রতিটি বৈশিষ্ট্য প্রদর্শন করা উচিত যেমনটি অঙ্কনের দাবিতে নির্দিষ্ট করা হয়েছে এবং পেটেন্ট অফিসের নিয়ম অনুযায়ী পুঙ্খানুপুঙ্খরূপে হওয়া প্রয়োজন। অফিসটি অঙ্কন করা কাগজের আকার যেখানে অঙ্কন করা হবে, যা কাগজটির ধরন, মার্জিন এবং অঙ্কন তৈরির অন্যান্য বিবরণ ইত্যাদি নির্দিষ্ট করে। বিস্তারিত মানদন্ড নির্ধারণের কারণ হল যে অঙ্কনগুলি মুদ্রণ করা হয় এবং মুদ্রনগুলি যখন অঙ্কনকারী সরবরাহ করে তখন অভিন্ন পদ্ধতিতে প্রকাশ করা হয় এবং এছাড়াও হতে পারে যে অঙ্কনটি অঙ্কনকারীর বর্ণনা দ্বারা লোকেরা সহজেই বুঝে যায়।
উৎপাদনের জন্য কার্য অঙ্কন
কার্য অঙ্কন হচ্ছে পণ্য উৎপাদন পর্যায়ে ব্যবহৃত প্রযুক্তিগত অঙ্কনের সমাহার। স্থাপত্যশিল্পে সিভিল অঙ্কন, স্থাপত্য অঙ্কন, কাঠামোগত অঙ্কন, যান্ত্রিক সিস্টেম অঙ্কন, বৈদ্যুতিক অঙ্কন এবং প্লাম্বিং অঙ্কন ইত্যাদি অন্তর্ভুক্ত।
সমাবেশ অঙ্কন
সমাবেশ অঙ্কনগুলি দেখায় কীভাবে বিভিন্ন যন্ত্রাংশ একত্রে, সংখ্যা দ্বারা ঐ অংশগুলো চিহ্নিত করে, এবং যন্ত্রাংশের একটি তালিকা আছে, প্রায়ই একটি বিলের উপাদান হিসাবে উল্লেখ করা হয়। একটি প্রযুক্তিগত সেবা ম্যানুয়ালে, এই ধরনের অঙ্কনকে খন্ডচিত্র অঙ্কন বা ডায়াগ্রাম হিসাবে উল্লেখ করা যেতে পারে। এই অংশগুলি প্রকৌশল কাজে ব্যবহার করা যেতে পারে।
নির্মিত অঙ্কন
নির্মিত অঙ্কন বা তৈরিকৃত অঙ্কনও বলা হয়ে থাকে। নির্মিত অঙ্কনগুলো সম্পন্ন হওয়া কাজগুলির একটি রেকর্ড প্রতিনিধিত্ব করে, আক্ষরিকভাবে 'উপযুক্ত হিসাবে'। এই কাজ গুলো কার্য অঙ্কনের উপর ভিত্তি করে তৈরী এবং নির্মাণ বা উৎপাদনের সময় সঞ্চালিত কোন পরিবর্তন বা নবরূপায়ণ নেয়া হলে তা প্রতিফলিত করে।
২০১২ (চলচ্চিত্র)
২০১২ হল ২০০৯ সালের মার্কিন দুর্যোগ চলচ্চিত্র, যেটি রচনা এবং পরিচালনা করেছেন রোলান্ড এমেরিখ। চলচ্চিত্রটি প্রযোজনা করেছেন হ্যারাল্ড ক্লোজার, মার্ক গর্ডন এবং ল্যারি জে. ফ্রাঙ্কো। ক্লোসার এবং এমেরিখ যৌথভাবে চলচ্চিত্রটির চিত্রনাট্য রচনা করেছেন এবং এটির প্রযোজনা ও পরিবেশনা করেছে যথাক্রমে সেন্ট্রোপলিস এন্টারটেইনমেন্ট ও কলাম্বিয়া পিকচার্স। মূল চরিত্রসমূহের অভিনয়ে ছিলেন জন কিউস্যাক, চুয়াটেল এজিওফর, অ্যামান্ডা পিট, অলিভার প্লাট, ট্যান্ডি নিউটন, ড্যানি গ্লোভার এবং উডি হ্যারেলসন।
শুরুতে লস অ্যাঞ্জেলেসে চিত্রধারণের পরিকল্পনা থাকলেও ২০০৮ সালের আগস্ট মাসে ভ্যানকুভারে এটির চিত্রধারণ শুরু হয়। বিপণন প্রচারাভিযানের অংশ হিসেবে প্রধান চরিত্রের দৃষ্টিভঙ্গি থেকে একটি ভাইরাল বাজারজাতকরণ ওয়েবসাইট তৈরি করা হয়েছিল, যেখানে চলচ্চিত্রের দর্শকেরা আসন্ন বিপর্যয় থেকে নিজেদের রক্ষা করতে একটি লটারি সংখ্যার জন্য নিবন্ধন করার সুযোগ পেয়েছিল। দীর্ঘসময়ব্যাপী এই প্রচারাভিযানের পর চলচ্চিত্রটি আন্তর্জাতিকভাবে ২০০৯ সালের ১৩ নভেম্বর মুক্তি পায়। US$200 মিলিয়ন বাজেটের চলচ্চিত্রটি বিশ্বজুড়ে বক্স অফিসে US$769.7 মিলিয়ন আয়ের মাধ্যমে ২০০৯ সালের পঞ্চম সর্বোচ্চ-উপার্জনকারী চলচ্চিত্র হয়ে উঠে। সমালোচকদের অধিকাংশই চলচ্চিত্রটির নেতিবাচক সমালোচনা করেন। তারা বিশেষ আবহের প্রশংসা করলেও এর চিত্রনাট্য এবং দৈর্ঘ্যের (১৫৮ মিনিট) সমালোচনা করেন।
কাহিনিসংক্ষেপ
২০০৯ সালে মার্কিন ভূতাত্ত্বিক অ্যাড্রিয়ান হেল্মস্‌লে ভারতীয় জ্যোতির্বস্তুবিদ সাতনাম সুরুতানির সঙ্গে সাক্ষাত করেন। সেখানে তিনি জানতে পারেন যে, বিশাল সৌর বিস্তারণ থেকে নির্গত প্রতিনিউট্রিনো ভূগর্ভের ভেতরের তাপমাত্রাকে চক্রাকারে বৃদ্ধি করছে। ওয়াশিংটন, ডিসির এক অনুষ্ঠানে, হেল্মস্‌লে হোয়াইট হাউজের প্রধান কর্মকর্তা কার্ল অ্যানহিউজারের নিকট তার তথ্য প্রদর্শন করেন, যিনি তাকে রাষ্ট্রপতির সাথে সাক্ষাতের ব্যবস্থা করেন।
২০১০ সালে যুক্তরাষ্ট্রের রাষ্ট্রপতি থমাস উইলসন এবং অন্যান্য আন্তর্জাতিক নেতা মিলে মানবজাতির টিকে থাকার জন্য একটি গোপন প্রকল্প শুরু করেন। চীন সহ জি৮ রাষ্ট্রসমূহ নয়টি বিশাল আর্ক নির্মাণ করে, যার প্রতিটি চাও মিঙ, তিব্বত, হিমালয় এবং চীনের নিকটবর্তী ১০০,০০০ মানুষ বহন করতে সমর্থ। সেখানে বসবাসকারী তেনজিং নামক আর্ক প্রকল্প নির্মাণে অংশ নেওয়া এক ব্যক্তির ভাই নিমা, যিনি একজন বৌদ্ধ সন্ন্যাসী। প্রতিজনের জন্যে ১ বিলিয়ন পাউন্ড ব্যয়ে টিকিট বিক্রির মাধ্যমে বৃহৎ অর্থের যোগান হয়। ২০১১ সালের দিকে ডক্টর লারা উইলসনের শিল্পবিশেষজ্ঞ প্রথম কন্যার সাহায্যে মূল্যবান জিনিসপত্র নৌকায় স্থানান্তরিত করা হয়।
২০১২ সালে বৈজ্ঞানিক কল্পকাহিনি লেখক জ্যাকসন কার্টিস লস অ্যাঞ্জেলেসে রুশ ধনকুবের ইয়ুরি কার্পোভের গাড়িচালকের কাজ নেন। জ্যাকসনের প্রাক্তন স্ত্রী কেট এবং তাদের সন্তান নোয়া ও লিলি, কেটের প্রেমিক ও একজন প্লাস্টিক সার্জন গর্ডন সিলবারম্যানের সাথে বসবাস করতেন। জ্যাকসন নোয়া এবং লিলিকে ইয়েলোস্টোন জাতীয় উদ্যানে এক প্রচারাভিযান নিয়ে যান। সেখানে মার্কিন সেনাবাহিনী কর্তৃক "বিপদজনক" চিহ্নিত একটি বেড়াবেষ্টিত এলাকা খুঁজে পেয়ে জ্যাকসন বিপদ এড়াতে তার সন্তানদের বেড়ার উপর দিয়ে নিয়ে যান, যেখানে তারা হেল্মসের চোখে ধরা পড়ে। সামরিক প্রহরা থেকে মুক্তির পর তারা চার্লি ফ্রস্টের সাথে দেখা করে, যিনি উদ্যানের একজন বেতার অনুষ্ঠানের আয়োজক ছিলেন।
সেই রাতেই, সামরিক বাহিনী ইয়েলোস্টোন ত্যাগ করার পরে, জ্যাকসন চার্লির হ্যাপগুডের তত্ত্ব বিষয়ক চার্লির ভিডিওতে দেখেন যে মেরু পরিবর্তন এবং মেসোআমেরিকান লং কাউন্ট পঞ্জিকা ২০১২ রহস্য ও বিশ্বে ধ্বংসের পূর্বাভাস দেয়। চার্লি লক্ষ্য করেন যে বিষয়টি যে কেউ জনসাধারণকে অবহিত করার চেষ্টা করলে তাকে হত্যা করা হয়। জ্যাকসন ও তার সন্তানেরা ঘরে ফেরার পরপরই ক্যালিফোর্নিয়ায় ভূমিকম্প শুরু হয়। জ্যাকসন একটি বেসরকারি বিমান ভাড়া করে এবং আর্থ-ক্রাস্টের স্থানচ্যুতি শুরু হওয়ার সাথে সাথে তার পরিবারকে উদ্ধার করেন, যার ফলে ১০.৯ মাত্রার ভূমিকম্প হয়েছিল। জ্যাকসন এবং তার পরিবার লস অ্যাঞ্জেলেস থেকে পালিয়ে যাওয়ার সময় দেখতে পায় শহরটি প্রশান্ত মহাসাগরে ধসে পড়েছে।